দেশের সর্বোচ্চ ও শ্রেষ্ঠ বিদ্যাপিঠ হিসেবে ঢাকা বিশ্বাবিদ্যালয়ের নাম সর্বাগ্রে উচ্চারিত হবে । জ্ঞানী এবং জ্ঞানের প্রতি সামান্যতম অনুরাগীদের জন্য পৃথীবির বুকে সবচেয়ে শ্রেষ্ঠ স্থান হিসেবে অবশ্যই শিক্ষা প্রতিষ্ঠান স্বীকৃত । শিক্ষা প্রতিষ্ঠানের পবিত্রতা এবং নিরাপত্তা রক্ষার স্বার্থে এটাকে পার্কে পরিণত করা এবং বিভিন্ন দৃষ্টিকোন থেকে পহেলা বৈশাখে আয়োজিত মঙ্গল শোভাযাত্র্রা কিংবা মেলার বৈধতা-অবৈধতা নিয়ে তর্কে যাওয়ার সামান্যতম ইচ্ছা নাই । বাঙালীর জাতীয় সত্ত্বার সাথে পহেলা বৈশাখ পালন এবং এ সংশ্লিষ্ট উৎসব উদযাপন মিলে মিশে একীভূত হয়েছে । অসাম্প্রদায়িক চেতনার এক মিলন মেলার উৎসব হিসেবে বছরান্তে এটির জনপ্রিয়তা এবং ব্যাপকতা বেড়েই চলছে । তরুণ-তরুণ, যুবক-যুবতী থেকে শুরু করে বৃদ্ধ-ভনিতারাও ১৪২২ বঙ্গাব্দের বৈশাখী মেলার প্রাণের উৎসবে অংশগ্রহন করেছিল । এবাবের পহেলা বৈশাখের বাংলাদেশ যেন কিছুটা ভিন্ন মূর্তি ধারণ করেছিল । তবে দিবাকরের আধিপত্য হারিয়ে যাওয়ার সাথে পহেলা বৈশাখের পরিসমাপ্তিতে এমন কিছু ন্যাক্যারজনক ঘটনা ঘটেছে যা মানব সভ্যতাকে লজ্জিত করেছে । এ অপরাধের সাথে জড়িত কুলাঙ্গারদের প্রতি ঘৃণা প্রকাশের উপযুক্ত কোন ভাষা আছে বলে আপাতত মনে হচ্ছে না । কোন কুৎসিত উপমাই যেন এমন কুলাঙ্গারদের জন্য যথেষ্ট নয় । এরা শুধু জন্মদাত্রীর স্বজাতিকেই অপমান করেছে বলে ক্ষান্ত হব না বরং বলব, এরা লঙ্ঘিত করেছে মানব সভ্যতার দীর্ঘ পথ-পরিক্রমার ইতিহাসকে । লজ্জিত করেছে গোটা মানবসমাজকে । কারা এ কাপুরুষ ? তাদেরকে চিহ্নিত করা কি জরুরী নয় ? এ অপরাধীদের চিহ্নিত করে শাস্তির মুখোমুখি করতে না পারলে আইনের প্রয়োজনীতা থাকবে কেন ? কেন দরকার থানা-পুলিশ, আদালত-বিচারক ? ঢাবির সে ঘটনাটির বয়স চারদিন পার হলেও প্রশাসনের ভূমিকা দেখে মনে হচ্ছে, তারা আক্রমনকারী নয় বরং আক্রান্তের ওপরেই গোস্বা করেছে । অবশ্য তাদের স্বপক্ষেও যুক্তি আছে । প্রশাসনের পক্ষ থেকে বারবার বলা হয়েছিল, বিকাল পাঁচটার মধ্যেই পহেলা বৈশাখের সকল আয়োজনের সমাপ্তি ঘোষণা করতে হবে । কিন্তু বছর ঘুরে যে দিনটি মাত্র একদিনের জন্য উপস্থিত হয় সে দিনে ধরা-বাঁধা নিয়ম কতটা চলে ? শুধু আলোতেই নয় বরং আঁধারের নিরাপত্তাও তো রাষ্ট্র ও রাষ্ট্রবাসীর পাহারাদরদেরকে নিশ্চিত করতে হবে ।